Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για το εμπόριο ορισμένων προϊόντων χάλυβα μεταξύ της Ευρωπαϊκής Κοινότητας και της Ουκρανίας

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Η συμφωνία εταιρικών σχέσεων και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Ουκρανίας, αφετέρου, προβλέπει στο άρθρο 22, παράγραφος 1, ότι το εμπόριο ορισμένων προϊόντων χάλυβα δεν υπόκειται σε ειδική συμφωνία. Η προηγούμενη διμερής συμφωνία μεταξύ της Ευρωπαϊκής Κοινότητας Άνθρακα και Χάλυβα και της κυβέρνησης της Ουκρανίας για το εμπόριο ορισμένων προϊόντων χάλυβα, έληξε στις 31 Δεκεμβρίου 2001. Τα μέρη συμφώνησαν να συνάψουν νέα συμφωνία για τα έτη 2002-2004. Οι διαπραγματεύσεις για τη νέα συμφωνία στον τομέα του χάλυβα ολοκληρώθηκαν τον Δεκέμβριο 2001. Εντούτοις, η κυβέρνηση της Ουκρανίας δεν είχε επιστρέψει το ποσό του ΦΠΑ στους Ουκρανούς εξαγωγείς θραυσμάτων σιδήρου ή χάλυβα, εισάγοντας αντικίνητρο και εμπόδιο στην εξαγωγή θραυσμάτων σιδήρου ή χάλυβα. Αυτό είναι αντίθετο προς τις διατάξεις του σχεδίου συμφωνίας το οποίο προβλέπει ρητά ότι δεν πρέπει να υπάρχουν εμπόδια στο εμπόριο θραυσμάτων σιδήρου ή χάλυβα μεταξύ των μερών. Αναβλήθηκε η υπογραφή της συμφωνίας, μέχρις ότου επιλυθεί αυτό το θέμα επιστροφής του ποσού του ΦΠΑ. Επιπλέον, προς τα τέλη του έτους 2002, η Ουκρανία επέβαλε φόρο 30 EUR/τόνο στις εξαγωγές θραυσμάτων σιδήρου ή χάλυβα.

Επειδή δεν υπάρχει συμφωνία, έπρεπε να θεσπιστούν αυτόνομα μέτρα για τον καθορισμό ποσοτικών ορίων στις εισαγωγές ορισμένων προϊόντων χάλυβα για τα έτη 2002 και 2003 από την ΕΚΑΧ, και, μετά την λήξη αυτής της συνθήκης, από την ΕΚ.

Εντούτοις, έλαβαν χώρα παράλληλα διαπραγματεύσεις για τη σύναψη νέας συμφωνίας οι οποίες όμως δεν έχουν ακόμη ολοκληρωθεί. Μέχρις ότου ολοκληρωθούν οι διαπραγματεύσεις και τεθεί σε ισχύ η νέα συμφωνία, είναι αναγκαίο να θεσπιστούν αυτόνομα μέτρα για τον καθορισμό ποσοτικών ορίων για το έτος 2004. Τα ποσοτικά όρια για το έτος 2003 είχαν καθοριστεί λαμβανομένης υπόψη της επιβολής από την Ουκρανία ενός φόρου 30EUR/τόνο στις εξαγωγές θραυσμάτων σιδήρου ή χάλυβα. Επειδή δεν έχει μεταβληθεί το επίπεδο του φόρου, τα ποσοτικά όρια για το έτος 2004 έχουν καθοριστεί στο ίδιο επίπεδο με εκείνο για το έτος 2003. Μετά την προσχώρηση των νέων κρατών μελών στην Κοινότητα την 1η Μαΐου 2004, θα αναθεωρηθούν τα ποσοτικά όρια.

Η παρούσα απόφαση του Συμβουλίου θα καταργηθεί αυτομάτως μόλις τεθεί σε εφαρμογή η νέα συμφωνία. Επιπλέον, τα ποσοτικά όρια που αναφέρονται στην παρούσα απόφαση θα αναθεωρηθούν αν μειωθεί σημαντικά ή αρθεί ο ουκρανικός φόρος επί των εξαγωγών θραυσμάτων σιδήρου ή χάλυβα νωρίτερα από την έναρξη ισχύος της νέας συμφωνίας.

2003/0243 (ACC)

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για το εμπόριο ορισμένων προϊόντων χάλυβα μεταξύ της Ευρωπαϊκής Κοινότητας και της Ουκρανίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Εχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,

την πρόταση της Επιτροπής ,

Εκτιμώντας τα ακόλουθα:

(1) Η συμφωνία εταιρικών σχέσεων και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Ουκρανίας, αφετέρου [1], προβλέπει στο άρθρο 22, ότι το εμπόριο ορισμένων προϊόντων χάλυβα δεν υπόκειται σε ειδική συμφωνία.

[1] ΕΕ L 49, 19.2.1998, σ. 3.

(2) Η προηγούμενη διμερής συμφωνία μεταξύ της Ευρωπαϊκής Κοινότητας Άνθρακα και Χάλυβα (ΕΚΑΧ) και της κυβέρνησης της Ουκρανίας για το εμπόριο ορισμένων προϊόντων χάλυβα, έληξε στις 31 Δεκεμβρίου 2001.

(3) Η Ευρωπαϊκή Κοινότητα ανέλαβε τις διεθνείς υποχρεώσεις της ΕΚΑΧ μετά τη λήξη ισχύος της συνθήκης ΕΚΑΧ, και τα μέτρα σχετικά με το εμπόριο προϊόντων χάλυβα με τρίτες χώρες υπάγονται επί του παρόντος στην αρμοδιότητα της Κοινότητας στον τομέα της εμπορικής πολιτικής.

(4) Τα μέρη συμφώνησαν να συνάψουν νέα συμφωνία και οι διαπραγματεύσεις αυτής της νέας συμφωνίας δεν έχουν ακόμη ολοκληρωθεί.

(5) Εν αναμονή της υπογραφής και της ενάρξεως ισχύος της νέας συμφωνίας, πρέπει να καθοριστούν ποσοτικά όρια για το έτος 2004. αυτά τα όρια πρέπει να αναθεωρηθούν μετά την προσχώρηση των νέων κρατών μελών στην Κοινότητα την 1η Μαΐου 2004.

(6) Δεδομένου ότι δεν έχει καταργηθεί ή μειωθεί ο φόρος 30EUR/τόνο επί των εξαγωγών θραυσμάτων σιδήρου ή χάλυβα που εφαρμόζεται από την 1η Ιανουαρίου 2003, είναι σκόπιμο να καθοριστούν ποσοτικά όρια για το έτος 2004 στο ίδιο επίπεδο με το έτος 2003,

ΑΠΟΦΑΣΙΖΕΙ:

Άρθρο 1

Κατά την περίοδο από 1ης Ιανουαρίου έως τις 31 Δεκεμβρίου 2004, οι εισαγωγές στην Κοινότητα των προϊόντων χάλυβα που αναφέρονται στο παράρτημα Ι, καταγωγής Ουκρανίας, θα υπόκεινται σε έκδοση αδείας.

Άρθρο 2

Επιτρέπονται οι εισαγωγές, για κάθε ομάδα προϊόντων και για το σύνολο της Κοινότητας, μέχρι τα ποσοτικά όρια που αναφέρονται στο παράρτημα ΙΙ.

Οι άδειες θα εκδίδονται μόνον εντός αυτών των ορίων.

Άρθρο 3

Οι κανόνες για την έκδοση των αδειών και άλλες σχετικές διατάξεις θα δημοσιευθούν στην Επίσημη Εφημερίδα της Ευρωπαϊκής Ένωσης.

Τα κράτη μέλη θα εκδίδουν άδειες με βάση αυτούς τους κανόνες και θα ενημερώνουν πάραυτα την Επιτροπή. Η Επιτροπή θα ενημερώνει τακτικά τα κράτη μέλη σχετικά με το βαθμό χρησιμοποίησης των ποσοτήτων.

Τα κράτη μέλη και η Επιτροπή συνεννοούνται για να διαπιστώνουν ότι δεν έχει γίνει υπέρβαση αυτών των ποσοτήτων.

Άρθρο 4

Οι διατάξεις της συμφωνίας για το εμπόριο ορισμένων προϊόντων χάλυβα μαζί με τα μέτρα για την εφαρμογή της, αντικαθιστούν, από την ημερομηνία ενάρξεως ισχύος της συμφωνίας, τις διατάξεις της παρούσας απόφασης.

Άρθρο 5

Η παρούσα απόφαση αρχίζει να ισχύει την τρίτη ημέρα μετά τη δημοσίευσή της στην Επίσημη Εφημερίδα της Ευρωπαϊκής Ένωσης.

Βρυξέλλες, [...]

Για το Συμβούλιο

Ο Πρόεδρος

ΠΑΡΑΡΤΗΜΑ Ι

Προϊόντα που αναφέρονται στο άρθρο 1

>ΘΕΣΗ ΠIΝΑΚΑ>

ΠΑΡΑΡΤΗΜΑ ΙΙ

Ποσοτικά όρια που αναφέρονται στο άρθρο 2

(τόνοι)

Προϊόντα //

//

SA. Πλατέα προϊόντα //

//

SA1. Ρόλοι // 19 190

//

SA2. Χοντρές λαμαρίνες // 73 444

//

SA3. Άλλα πλατέα προϊόντα // 5 926

//

//

SB Επιμήκη προϊόντα //

//

SB1. Δοκοί // 2 583

//

SB2. Χονδρόσυρμα // 36 904

//

SB3. Άλλα επιμήκη προϊόντα // 46 499

//